Diari Oficial de la Generalitat Valenciana


Sumari del DOGV 8711, del 07-01-2020 (2019/12210)

RESOLUCIÓ de 5 de desembre de  2019, del director de l'Institut Superior de Ensenyances Artístiques de la Comunitat Valenciana (ISEACV), de la convocatòria d'assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2019/2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8711

Data del DOGV
:   07-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12315


Data del document
:   05-12-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 5 de desembre de  2019, del director de l'Institut Superior de Ensenyances Artístiques de la Comunitat Valenciana (ISEACV), de la convocatòria d'assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2019/2020. [2019/12373]  
  
  
Per mitjà de la Resolució de 14 de juny de 2019, de la Conselleria d'Educació, Investigació, Cultura i Esport, es van convocar assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2019/2020 (DOGV núm. 8593, de 17 de juliol).  
Comprovada la documentació presentada, una vegada transcorregut el termini i obrant en poder de l'òrgan instructor totes les sol·licituds presentades, es va constituir, el 31 d'octubre de 2019, la comissió prevista en el resolc setè de la resolució esmentada en el paràgraf anterior, la qual ha valorat les propostes presentades pels centres superiors d'ensenyaments artístics adscrits a l'ISEACV, i ha emès un informe en què es concreta el resultat de la valoració efectuada.  
Publicada, en la pàgina web de l'ISEACV, la resolució provisional de 6 de novembre de 2019, del director de l'ISEACV, de la convocatòria d'assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2019/2020, i transcorregut el termini de 10 dies per a fer al·legacions.  
Comprovada la documentació presentada, una vegada transcorregut el termini d'al·legacions, estudiades  i ateses les al·legacions, l'òrgan instructor del procediment, en vista de l'informe de l'òrgan col·legiat, el 21 de novembre de 2019, eleva la proposta de resolució definitiva de concessió al director de l'ISEACV perquè la signe, per la qual cosa, per delegació del conseller d'Educació, Investigació, Cultura i Esport, d'acord amb el resolc deu de la citada Resolució de 14 de juny de 2019, de la Conselleria d'Educació, Investigació, Cultura i Esport, resolc:  
  
Primer  
Concedir les assignacions econòmiques per a la realització de projectes d'investigació acadèmica als centres superiors d'ensenyaments artístics de la Comunitat Valenciana que figuren en l'annex I d'aquesta resolució, per l'import que s'indica en cada cas, les quals s'abonaran a càrrec del capítol II, del programa pressupostari 422.80, del pressupost de la Generalitat de l'any 2019, dotat amb un import màxim 36.000 €, dels quals s'assignen 32.702,49 €.  
Indicar els centres superiors d'ensenyaments artístics de la Comunitat Valenciana amb projectes d'investigació no seleccionats que figuren en l'annex II d'aquesta de resolució, amb indicació dels motius   
   
Segon  
El pagament de aquestes assignacions es realitzarà als centres beneficiaris d'acord amb el que preveu el resolc onze de la Resolució de 14 de juny de 2019, de la Conselleria d'Educació, Investigació, Cultura i Esport.  
    
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant de la consellera d'Innovació, Universitats, Ciència i Societat Digital, en el termini d'un mes comptat des de l'endemà de publicar-se en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
   
València, 5 de desembre de 2019.- El director de l'ISEACV: Josep Manel Garcia Company.  
  
   
ANNEX I  
Relació de centres beneficiaris de les assignacions econòmiques per a la realització de projectes d'investigació acadèmica, amb indicació de la quantia a rebre.  
  
  
ANNEX II  
Relació de centres amb projectes no seleccionats amb indicació dels motius.  
  
  
  
Motius  
1. No haver superat la puntuació mínima establerta a l'apartat quint de la convocatòria.  
2. Incompliment del resolc 3, apartat 1 de la convocatòria. Com a màxim el 50% de l'ajuda concedida podrà destinar-se a l'adquisició de béns inventariables, sempre que els béns adquirits es destinen durant un periode no inferior a dos anys a la realització de projectes d'investigació.